2002 इच तगड़े झटके परैंत नेशनल कांफ्रेस गी मानवाधिकार मुद्दे दी एहमियत पता चली। पीडीपी जेह्‌ड़ी की इस गल्लै दी म्हत्ता गी जानदी ही, ने लाह् चुक्केआ ते 2002 इच अपना जादू बी चलाने च कामयाब रेई। पीडीपी दी मुख्यता राजनीति ने सत्ता मानवाधिकर हनन मुद्दे दे आले दुआले गै घुम्मदी रेई। पार्टी ने छड़ी मानवाधिकार हनन दे खलाफ गै बाज नेईं चुक्की बलके पुलस दे बशेश आपरेशन ग्रुप ते इस्वानियें दे खलाफ बी नारे बुलंद कीते। एह् उनें नारें दा कमाल हा जिन्नै पीडीपी गी सत्ता दोआई। पारर्टी ने चंगी शुरूआत कीती ते सभने शा पैह्‌ले इन्नै एसओजी उप्पर प्रतिबंध लाने दी घोशन कीती ते इख्वानियें गी बी नेईं बख्शेआ। दुरर्भाग्यपूर्ण गल्ल ही जे असलियत च नेहा किश नेईं होआ ते एसओजी दे कन्नो कन्नी इख्वानियें दी दैहशत बी जारी ऐ। इख्वानियें दे सशक्तिकरण दी गल्लै गी म्हेशां गै नकारेआ जंदा रहा ऐ ब सच्चाई एह् ऐ जे अधिकारिक तौरे उप्पर उंदे चा केई लोकें गी कांग्रेस-पीडीपी शासनकाल इच एसओजी जां बशेश पुलस कन्नै इख्वानियें दे हौसले बी बुलंद होंदे गे ते अज्ज आलम एह् ऐ जे जिनें टहाने दी गल्ल नेकां ते पीडीपी करा करदे न ओह् एसओजी ते इख्वानी सुरक्षाबलें सांहीं गै खतरनाक होई चुके न।